Gvirkukolo

La Gvirkukolo (Guira guira) estas granda birdo de la kukoledoj, familio de la ordo de birdoj, nome Cuculiformes, kiuj inkludas ankaŭ la kukolojn, la vojkurulojn, la centropojn kaj la hoacinon. Ĝi estas rilata al la tri anioj, membroj de la genro Crotophaga. Ĝi estas unu el la plej komunaj birdoj de Brazilo, neesta nur el la ĉiamverda arbaro de Amazonio.

Aspekto
eta|maldekstre|220px|Gvirkukolo
Ĝi havas krespan oranĝecan kreston kaj estas ĉirkaŭ 40 cm longa.Guira en Encyclopaedia Britannica reta (senpaga ekzemplo). Marto 28a, 2007. Krome ĝi estas malhelbruna en dorso kaj en la longa vosto kaj pli helbruna aŭ eĉ flaveca en kapo kaj subaj partoj. Ankaŭ la irisoj kaj la beko estas flavecaj. La kruroj estas grizecaj. Kiel siaj parencoj la anioj, la gvirkukolo malbonodoras.

Manĝado
La Gvirkukolo manĝas grandajn artropodojn, ranojn, etajn birdojn kaj etajn mamulojn kiel musoj.

Kutimaro
Tiu neotropisa specio vagas surgrunde, kutime laŭ grupoj de 6 ĝis 18 individuoj, kun aliaj birdoj kiel la Kalkbrova najtingalo (Mimus saturninus) kaj la Krestobeka anio (Crotophaga ani) kies kutimaro estas tre simila.

Ili vivas en grupoj, sed emas tendencon formi parojn.

Reproduktado
La nesto estas konstruita en arboforko 5 metra alte supergrunde. La ovoj estas  (el 5 ĝis 7) malhelverdaj kaj kovritaj de tavolo de kalko. Ili estas kovataj ĉu en individuaj aŭ komunumaj nestoj, en tiuj lastaj eblas trovi ĝis 20 ovojn. Ĉe komunumaj nestoj estas multaj rompitaj ovoj. La konkurenco inter junuloj estas grava kaj la mortebleco alta.

Referencoj
  Ne minacata
 La Gvirkukolo ĉe la Zoo de Baselo / Svisio  inkludante mapon.

Notoj

Bildaro

Vidu ankaŭ

Ĉako

Kategorio:Kukoloformaj
Kategorio:Kukoledoj
Kategorio:Neotropisa faŭno
Kategorio:Birdoj de Ameriko